Лавров аҳәамҭа ҟаиҵеит НАТО атәылақәа рырратә техника Урыстәыла аҳәаахь ишаарго
© Sputnik / Алексей ВитвицкийСовместные военные учения США и Румынии в рамках операции "Атлантическая решимость"
© Sputnik / Алексей Витвицкий/
АҞӘА, абҵара 30 - Sputnik. НАТО атәылақәа рырратә техникеи рырҟәшақәеи Урыстәыла аҳәаахь иааскьаргоит, ҳәа иҳәеит Урыстәыла адәныҟатәи аусқәа рминистр Сергеи Лавров бразилиатәи иколлега Карлос Алберто Франко Франси иареи реиҿцәажәара ашьҭахь имҩаԥгаз апресс-конференциаҟны. Абри атәы аанацҳауеит РИА Новости.
"Ҳҳәаақәа ирзааигәаны НАТО атәылақәа рырратә техникеи рырҟәшақәеи, америкатәии британиатәии налаҵаны, иаарыхоит. Украина, Донбасс аинырратә цәаҳәаҿы мраҭашәаратәи азыҟаҵаҩцәа назлоу амчрақәа рҽеизыргоит", - ҳәа иҳәеит аминистр .
Уаанӡа Лавров иҳәахьан, ЕАА Урыстәыла иаакәыршаны арратә базақәа дыргылоит ҳәа.
30 Абҵара 2021, 14:00
ЕААи урҭ НАТО аҟынтәи рҩызцәеи аҵыхәтәантәи аамҭазы Амшын еиқәа аҵакыраҿы активла рхы аадырԥшуеит. Атәылахьчара аминистрраҿы ишырҳәо ала Аштатқәа рҽазыршәоит Урыстәыла аҳәаақәа рааигәа ар ргәыԥ аԥҵара. Вашингтон ахықәкқәа иреиуоуп — Украина арратә хархәара. Уажәы дара аҭагылазаашьа ҭырҵаауеит Донбасс иаҿыганы.